हामीले पर्यटकको नक्कली उद्धार गर्ने विषयलाई संवेदनशील मानेर त्यसको छानबिनका लागि समिति गठन गरेका हौं । पर्यटन उद्योगलाई कमजोर हुन नदिन रेस्क्यू, ट्राभल र अरु काम प्रभावकारी बनाउन पनि उक्त समितिले काम गर्छ । त्यसले नक्कली पर्यटक उद्धारका विषयमा छानबिन गरेर प्रतिवेदन पेस गरिसकेको छ । गलत गर्नेलाई कारबाही गर्न भनेरै प्रतिवेदन बनेको हो । प्रतिवेदनअनुसार गलत गर्नेलाई कारबाही हुन्छ र राम्रो गरेकाहरुलाई संरक्षण पनि गर्छौं ।
